**საქართველოს მთავრობის**

**დადგენილება**

**N 30 2011 წლის 21 იანვარი ქ. თბილისი**

**საგრანტო კონკურსის \_ „სახელმწიფო გრანტი მსოფლიოს წამყვან კვლევით ცენტრებში საერთო კვლევითი და საგანმანათლებლო პროგრამების ჩამოყალიბებისა და შემდგომში ამ პროგრამების საქართველოში გადმოტანის მიზნით“ დებულების დამტკიცების შესახებ**

**მუხლი 1.** საქართველოში სამეცნიერო პოტენციალის მაქ­სი­მალურად ამ­ოქ­მედებისა და საგრანტო დაფინანსების გზით მეცნიერებისა და ტექნოლოგიების განვითარების ხელშეწყობის მიზ­ნით, „სა­ქარ­თვე­ლოს მთავრობის სტრუქტურის, უფლებამო­სი­ლებისა და საქმია­ნო­ბის წესის შესახებ“ საქართველოს კანონის მე-5 მუხ­ლის „პ“ ქვე­პუნქტის, „ნორმატიული აქტების შე­სახებ“ საქარ­თველოს კანო­ნის მე-12 მუხლის, „მეცნიერების, ტექნოლო­გი­ების და მათი განვი­თა­რების შესახებ“ საქარ­თველოს კანო­ნის 51 მუხლის პირველი პუნქტის „ე“ ქვეპუნქტის შესა­ბა­მისად დამტკიცდეს ,,საგრანტო კონკურსის \_ ,,სა­ხე­ლ­­მწი­ფო გრან­ტი მსოფლიოს წამყვან კვლევით ცენტრებში სა­ერთო კვლე­­ვითი და საგანმანათლებლო პროგრამების ჩამო­ყა­ლიბებისა და შე­მ­­დ­გომ­ში ამ პროგრამების საქართველოში გა­დმოტანის მიზნით“ თანდართული დე­­ბუ­ლება.

 **მუხლი 2.** დადგენილება ამოქმედდეს გამოქვეყნებისთა­ნავე.

 **პრემიერ-მინისტრი *ნიკა გილაური***

 დამტკიცებულია

 საქართველოს მთავრობის

 2011 წლის 21 იანვრის

 N 30 დადგენილებით

**საგრანტო კონკურსის \_ ,,სახელმწიფო გრანტი მსოფლიოს წამყვან კვლევით ცენტრებში საერთო კვლევითი და საგანმანათლებლო პროგრამების ჩამოყალიბებისა და შემდგომში ამ პროგრამების საქართველოში გადმოტანის მიზნით“ დებულება**

**მუხლი 1. ზოგადი დებულებანი**

1. საგრანტო კონკურსის \_ „სახელმწიფო გრანტი მსოფ­ლი­ოს წამყვან კვლევით ცენტრებში საერთო კვლევითი და საგანმანათლებლო პროგრამების ჩამოყალიბებისა და შემ­დგომ­ში ამ პროგრამების საქართველოში გადმოტანის მიზ­ნით“ (შემ­დგომში – კონკურსი) მიზანია, ხელი შეუწყოს სა­ქართვე­ლო­ში საერთა­შორისო სტანდარტების სამეცნიერო ცე­ნ­ტრის შე­ქ­მნას, უცხოე­თის ქვეყნების მოწინავე კვლევითი ინსტიტუ­ტების გამოცდილების საქარ­თვე­ლოში დანერგვას, მეცნიერე­ბაში ნიჭიერი ახალგაზრდების მოზიდვას და ამით საქარ­თველოს სამეცნიერო პოტენციალის ამაღლებას, საქარ­თვე­ლოს სამეცნიერო კადრების პროფესიულ განვითარებას, საქართველოს მკვლევართა ინტეგრაციას წარმა­ტებულ და აქტუალურ საერთაშორისო სამეცნიერო პროექ­ტებში.

2. საგრანტო კონკურსი ღია და საჯარო გზით შეარჩევს და დააფინანსებს პროექტს, რომელიც ითვალისწინებს სა­ქარ­­­თვე­ლოს მოქალაქეებისა და უცხოელი პარტნიორების თა­­­­ნა­მო­ნა­წილეობით სამეცნიერო და საგანმანათლებლო პრო­­­გ­რამის ამოქმედებას უცხოურ კვლევით ცენტრში მო­მა­ვალში მისი საქართველოს საუნივერსიტეტო სივრცეში გად­მოტანის მიზნით.

3. ეს დებულება აწესრიგებს საგრანტო კონკურსის გა­მარ­თვის, გრანტის გაცემისა და საგრანტო პროექტის (შემ­დგომში – პროექტი) განხორციელების მონიტორინგის წესს.

**მუხლი 2. საგრანტო კონკურსის ადმინისტრირება**

1. გრანტის გაცემას ახორციელებს სსიპ – შოთა რუს­თა­­ველის ეროვნული სამეცნიერო ფონდი (შემდგომში \_ ფონ­დი).

2. ფონდი უზრუნველყოფს:

ა) კონკურსის გამოცხადებას კანონმდებლობით დადგე­ნი­ლი წესით;

ბ) კონკურსის ჩატარების წესისა და საკონკურსო დო­კუ­­მენ­ტაციის მიღების ვადების დადგენასა და საჯაროდ გა­მო­ცხა­დებას;

გ) დასაფინანსებლად შერჩეული პროექტის გამოვლე­ნასა და დამტკიცებას;

დ) გამარჯვებული პროექტის დაფინანსებასა და მისი განხორციელების მონიტორინგს დადგენილი წესის შესა­ბა­მი­სად.

**მუხლი 3. მოთხოვნები პროექტის მიმართ**

1. პროექტის შემოტანა საკონკურსოდ შეუძლია საჯარო სა­მარ­თლის იურიდიული პირის ორგანიზაციულ-სამართლებ­რი­ვი ფორმის მქონე მოქმედი კანონმდებლობის შესაბამისად ავ­ტო­­რიზებულ უმაღლეს საგანმანათლებლო დაწესებულებას – უნივერსიტეტს (შემდგომში – უნივერსიტეტი).

2. ერთ უნივერსიტეტს შეუძლია არა უმეტეს ერთი პრო­ექ­ტის წარდგენა.

3. პროექტს ერთობლივად ამზადებს დაწესებულება და მი­სი პარტნიორი ორგანიზაცია – უცხოური სამეცნიერო-კვლე­­­­ვი­თი ცენტრი (შემდგომში – პარტნიორი).

4. პროექტი უნდა ითვალისწინებდეს პარტნიორის მხრი­­დან თანადაფინანსებას. პროექტის მოქმედების თითოეულ წე­ლს პარ­ტნიორისაგან მიღებული დაფინანსება არ უნდა იყოს იმავე წელს ფონდიდან მოთხოვნილ თანხაზე ნაკლები.

5. პროექტის მაქსიმალური ხანგრძლივობა შეადგენს ოთხ წელს.

6. ფონდიდან მოთხოვნილი დაფინანსება ყოველწლი­ურად არ უნდა აჭარბებდეს 700 000 ლარს.

7. პროექტი უნდა ითვალისწინებდეს ერთობლივი სამეც­ნიერო კვლევის განხორციელებას პარტნიორ ორგანიზა­ცი­აში და ამ კვლევაში ახალგაზრდა დოქტორის (პირი, რომელსაც ბოლო ექვსი წლის განმავლობაში მინიჭებული აქვს დოქ­ტო­რის ხარისხი) მონაწილეობის არსებობას.

8. პროექტი უნდა შეიცავდეს აუცილებელ საგანმანათ­ლებ­ლო კომპონენტს მასთან დაკავშირებული დოქტორან­ტუ­რის პრო­გ­რამის/პროგრამების სახით. კერძოდ, დაგეგმილ კვლევაში უნდა მონაწილეობდეს დოქტორანტურის საგანმა­ნათ­ლებლო პროგ­რამების, მათ შორის, დაწესებულებაში მო­ქ­მედი აკრედი­ტე­ბული დოქტორანტურის საგანმანათ­ლებ­ლო პროგრამის სტუ­დენ­ტი (შემდგომში – დოქტო­რანტი).

9. პროექტი შესაძლოა ითვალისწინებდეს უცხოური სა­მეც­ნიერო ფონდებიდან ან სხვა დონორი ორგანიზა­ციე­ბიდან დამა­ტე­ბითი თანხის მოზიდვას კვლევების დასაფი­ნან­სებ­ლად.

10. პროექტი უნდა ითვალისწინებდეს მისი დასრუ­ლე­ბის შემდეგ კვლევითი პროგრამის საქართველოში, კერ­ძოდ, უნი­ვერსიტეტში გაგრძელებას. სახელდობრ, პროექტში აღწერი­ლი უნდა იყოს, თუ რა ვალდებულებას იღებს უნი­ვერსიტეტი პროექტის დასრულების შემდეგ მასში დასაქ­მებული პერ­სონა­ლისა და დოქტორანტების სამუშაო პირო­ბებითა და კვლე­­ვის­ათვის საჭირო ინფრასტრუქტურით უზ­რუნ­­ველსა­ყო­ფად. აგრეთ­ვე, უნივერსიტეტსა და პარტნიორს შო­რის ურთი­ერთშეთანხმე­ბის საფუძველზე პროექტის ფარ­გლებში შეძე­ნილი მატერია­ლურ-ტექნიკური ბაზის, ხელ­სა­წყო-დანად­გა­რე­ბის, გამოთვლითი ტექნიკის და ა.შ. რა ნა­წი­­ლის გად­მო­ცემა იგეგმება ქართული მხარისათვის.

11. პროექტს უნდა ჰყავდეს სამეცნიერო ხელმძღვანელი, დოქტორის ან მასთან გათანაბრებული აკადემიური ხა­რის­ხის მქონე საქართველოს მოქალაქე, რომელიც წარმარ­თავს პრო­გ­­რამას პროექტის განხორციელების პერიოდში და პრო­ექტის დასრულების შემდეგ ხელმძღვანელობს საქართვე­ლო­ში კვლე­ვი­თი პროგრამის გაგრძელებას იმ ვადით, რომე­ლიც განსაზ­ღვრულია პროექტში. სამეცნიერო ხელმძღვა­ნე­ლი პა­სუხისმ­გე­ბე­ლია როგორც პროექტის სამეცნიერო შედე­გებზე, ისე პრო­ექ­ტით გათვალისწინებული საქმიანობის ან­გა­რიშ­გე­ბაზე.

12. პროექტის მიმდინარეობის პერიოდში სამეცნიერო ხე­ლ­მძღვანელი არის პარტნიორი ორგანიზაციის თანამშრო­მე­ლი და შრომის ანაზღაურებას იღებს პარტნიორისაგან.

**მუხლი 4. პროექტის სამეცნიერო მრჩეველთა საბჭო**

1. პროექტის ფარგლებში მიღწეულ სამეცნიერო შედე­გებს პერიოდულად ამოწმებს პროექტის სამეცნიერო მრჩე­ვე­ლ­­თა საბ­ჭო, რომელსაც დარგის დამოუკიდებელი ექსპერ­ტე­ბისაგან აკომპლექტებს პარტნიორი, უნივერსიტეტი და ფო­ნ­დი, ურთი­ერთ­შეთანხმების საფუძველზე.

2. სამეცნიერო მრჩეველთა საბჭო შეფასებისას ით­ვა­ლისწინებს პროექტის ფარგლებში მაღალრეიტინგულ სამეც­ნი­ერო გამოცემებში გამოქვეყნებული პუბლიკაციების რაო­დე­­ნო­ბასა და მათი ციტირების მაჩვენებელს, სხვა დონო­რებისაგან მოზიდული დაფინანსების მოცულობას, პროგრა­მაში მოზიდულ მეცნიერთა და მკვლევართა კვალიფიკაციას, სხვა წარმატებულ სამეცნიერო ჯგუფებთან თანამშრომ­ლო­ბას.

3. სამეცნიერო მრჩეველთა საბჭოს დადებითი შეფასება გან­ვლილი პერიოდის სამეცნიერო შედეგების შესახებ არის მო­მ­­დევნო ტრანშის გადარიცხვის აუცილებელი პირობა.

4. სამეცნიერო მრჩეველთა საბჭო უფლებამოსილია, შე­ი­­მუ­­შაოს რეკომენდაციები პროექტის მიმართ. ეს რეკომენ­და­­ციე­ბი შესაძლოა საფუძვლად დაედოს ხელშეკრულებით გა­თ­ვა­ლის­­წინებულ ფარგლებში პროექტის გეგმისა და ბიუ­ჯე­ტის კორექტირებას.

**მუხლი 5. პროექტის ბიუჯეტი**

1. საგრანტო განაცხადს თან უნდა ახლდეს ბიუჯეტის აღ­წერა, რომელიც შედგება ფონდისა და პარტნიორის მიერ გამოყო­ფილი დაფინანსებისაგან.

2. ფონდის მიერ გამოყოფილი დაფინანსება შესაძლოა ით­ვა­ლისწინებდეს შემდეგ მუხლებს/ხარჯვით კატეგორიებს:

ა) პოსტ-დოქტორული სტიპენდია;

ბ) სტიპენდია დოქტორანტებისათვის;

გ) დამხმარე და ადმინისტრაციული პერსონალის შრო­მის ანაზღაურება;

დ) მივლინება;

 ე) საქონელი და მომსახურება;

 ვ) სამეცნიერო-კვლევითი აპარატურის, მათ შორის, კვლე­­­­ვისა­თვის საჭირო გამოთვლითი და სხვა ტექნიკის შე­სა­ძენი ხარ­ჯები.

**მუხლი 6. კონკურსის ეტაპები**

კონკურსის ძირითადი ეტაპებია:

ა) კონკურსის გამოცხადება;

ბ) პროექტების ფონდში წარდგენა;

გ) პროექტების საჯარო განხილვა სამეცნიერო საბჭოს წინაშე, გამარჯვებულის გამოვლენა და პროექტის დამტკი­ცება;

დ) საგრანტო ხელშეკრულებების გაფორმება დასაფი­ნან­­სებ­ლად შერჩეულ პროექტში მონაწილე უნივერსიტეტის, პარ­ტნიორისა და ფონდის თანამონაწილეობით.

**მუხლი 7. საკონკურსო დოკუმენტაციის წარდგენა**

1. ფონდში საკონკურსო დოკუმენტაციის წარდგენა უნ­და მოხდეს ფონდის გენერალური დირექტორის ინდივი­დუ­ა­ლური ადმინისტრაციულ-სამართლებრივი აქტით დადგე­ნი­ლი წესისა და ვადების დაცვით. დადგენილი ვადის გას­ვლის შემდეგ საკონკურსო დოკუმენტაცია ფონდში აღარ მი­იღება.

2. ფონდი უფლებამოსილია, კონკურსის ნებისმიერ ეტაპ­ზე კონკურსიდან მოხსნას პროექტები, რომლებიც არ შეესა­ბამება კონკურსის მიზნებისათვის დადგენილ მოთხოვნებს ან შეიცავს ყალბ ინფორმაციას.

3. ფონდში საკონკურსოდ წარდგენილი უნდა იქნეს შემ­დეგი დოკუმენტაცია:

ა) უნივერსიტეტის ოფიციალური განაცხადი;

ბ) პარტნიორის ოფიციალური თანხმობა პროექტში მო­ნა­წილეობის შესახებ;

გ) კვლევითი პროგრამის შინაარსობრივი აღწერა;

დ) პროექტის სამეცნიერო ხელმძღვანელის პროფესი­ული ბიოგრაფია (CV);

ე) პროექტის განხორციელების გეგმა-გრაფიკი.

 **მუხლი 8. საგრანტო ხელშეკრულება**

1. დასაფინანსებლად შერჩეული პროექტის სამეცნიერო საბ­­ჭოს მიერ დამტკიცების შემდეგ ფონდი აფორმებს საგ­რან­ტო ხელშეკრულებებს პროექტებში მონაწილე უნივერსი­ტეტსა და პარტნიორ ორგანიზაციასთან.

2. ხელშეკრულება უნდა შეიცავდეს შეთანხმებას პრო­ექ­ტის ფარგლებში შექმნილი ინტელექტუალური საკუთრების უფ­ლების განაწილების შესახებ საქართველოსა და პარტნი­ორის ქვეყნის მოქმედი კანონმდებლობის შესაბამისად.

3. ყოველი საანგარიშო პერიოდის დაწყებამდე არა უგ­ვი­­ა­ნეს 30 დღით ადრე სამეცნიერო ხელმძღვანელის მიერ წარდგე­ნი­ლი დასაბუთებული მოთხოვნის ან პროექტის სა­მეცნიერო მრჩე­ველთა საბჭოს რეკომენდაციის საფუძველზე შესაძლოა, საგ­რანტო ხელშეკრულების სამოქმედო გეგმაში ან/და ხარ­ჯთა­ღ­რიცხვაში განხორციელდეს ცვლილება.

4. იმ შემთხვევაში, თუ ხარჯთაღრიცხვაში შესატანი ცვლი­­­ლება შეეხება ფონდიდან დაფინანსებულ ხარჯვით კა­ტე­­გორიებს და მოცულობით აღემატება 10 000 ლარს, ბიუ­ჯეტის ცვლილება საჭიროებს ფონდის სამეცნიერო საბ­ჭოს­თან შე­თან­ხმებას.

 **მუხლი 9. ანგარიშგება და პროექტის შესრუ­ლების**

 **მონიტორინგი**

1. საგრანტო ხელშეკრულებით გათვალისწინებულ ტრა­ნ­­შებს ფონდი რიცხავს ავანსის სახით და ყოველი სა­ან­გარიშო პერიოდის ბოლოს ახორციელებს დაფინანსებული სა­­გ­რანტო პროექტების მონიტორინგს, რომელიც მოიცავს პრო­­­ექტის გან­ხორციელების ფინანსურ და პროგრამულ მო­ნი­­ტორინგს.

2. საანგარიშო პერიოდი განისაზღვრება ერთი წლით.

3. ფინანსური მონიტორინგი გულისხმობს საგრანტო ხე­ლ­­­შეკრულების ფარგლებში ფონდის მიერ გადარიცხული თან­ხების ხარჯვის შესაბამისობის დადგენას ამავე ხელშეკ­რუ­ლებით გათვალისწინებულ ხარჯთაღრიცხვასთან.

4. პროგრამული მონიტორინგი გულისხმობს პროექტის სა­მეცნიერო მრჩეველთა საბჭოს მიერ პროექტით დაგეგმილი ამოცანების შესრულების შემოწმებას.

5. პროექტის შეჩერება ან/და შეწყვეტა ხორციელდება „სა­­ჯარო სამართლის იურიდიული პირის – შოთა რუსთა­ვე­ლის ეროვნული სამეცნიერო ფონდის დაფუძნებისა და მი­სი წესდე­ბის დამტკიცების შესახებ“ საქართველოს განათ­ლე­­ბი­სა და მეც­ნიერების მინისტრის 2010 წლის 28 ივლისის N62/ნ ბრძა­ნე­ბით დადგენილი წესის შესაბამისად.

6. ­პროექტი ჩაითვლება დასრულებულად, თუ მის ფარ­გლებში ავანსად გადარიცხულ ყვე­ლა ტრანშზე პრო­ექტის და­ხურვის მომენტში წარდგენილია შუა­ლედური და სა­ბოლოო ანგარიშები და პროექტი არ არის შე­ჩე­რებული ან შეწყვეტილი.